NOW RATE 06 PAISE RENEGADES FULL KHAO JITNA KHA SAKO. APNI AUKAAT SE BADHKAR KHAO KHAO KHAO. 18 A fa o le kwa sekolong o a tle o fitlhele go le thata go simolola metlotlo kaga se o se dumelang? Ga se wena fela o ikutlwang jalo. Le fa go ntse jalo, go na le dilo tse o ka di dirang gore batho ba bangwe ba go botse ka dilo tse o di dumelang. Ka sekai, fa e le gore go kafa molaong e bile go a letlelelwa, ke eng fa o sa tle ka dibuka tse di buang ka Baebele o bo o di bala ka nako ya dijo kgotsa ka dinako tse dingwe? Ba o tsenang sekolo le bone ba ka go botsa ka se o se balang. Fa o ntse o ba araba le go ba bolelela se o fitlhetseng se kgatlha ka setlhogo kgotsa buka e o e balang, o ka nna wa iphitlhela o simolotse motlotlo o o molemo o sa lemoge. Gopola go botsa dipotso, gore o bone se baithuti ka wena ba se dumelang. Reetsa ka tlotlo, mme o ba bolelele se o se ithutileng mo Baebeleng. Jaaka maitemogelo a a mo go tsebe 29 a bontsha, basha ba le bantsi ba baka Modimo kwa sekolong. Seno se dira gore ba ipele thata mme se ka thusa ba le bantsi go itse Jehofa.